**Móricz Zsigmond novellái**

**Novella**: Olyan kisepikai műfaj, amely rendszerint egyetlen, rövidre fogott, de nagyon jellemző eseményt mond el. A történet gyakran hoz sorsfordulatot kevés és csak egy-két lényeges vonással jellemzett hőse számára. A novellától újabban el szokták különíteni a kevésbé feszített tempójú, az eseményeket kissé oldottabban, ráérősebben elmondó **elbeszélés**t (pl.: Mikszáth Kálmán kisepikai alkotásai).

**Móricz Zsigmond (1879-1942)**

Tiszacsécsén született. Kilencen voltak testvérek és az anyjuk ragaszkodott a gyerekek tanítatásához. 1890-ben Móricz a debreceni református kollégiumban kezdte meg tanulmányait, majd Sárospataki kollégiumba ment át mivel a szülei 1892-ben ideköltöztek. Zsigmond rossz tanuló volt Sárospatakon ami derékba törhette volna a tanulmányait de Pallagi Gyula nagybácsi magával vitte a saját iskolájába. Majd Kisújszálláson érettségizett 1899-ben. Az írói munkásság jó anyagi hátteret biztosítottak. 1911-ben Leányfalun vett telket és épített házat. 1942-ben agyvérzésben halt meg Budapesten.

**Novellái:**

Az 1908-ban, a *Nyugat*ban megjelenő, **klasszikus felépítésű** novellája, a *Hét krajcár* hozza meg számára a sikert és elismertséget. A **klasszikusan zárt felépítésű novella** a műfaj előírásainak megfelelően egy **központi motívum** köré szerveződve jut el a magható csattanóig, a szolidaritás - anyagi szempontokat nem ismerő - kifejezéséig. A hasonló című novelláskötet a nyomorúságos körülmények fogságában vergődő, önnön ösztöneikkel küszködő paraszti hősöket mutatja be.

Móricz parasztábrázolásának egyik újdonsága az irodalmi és kultúrtörténeti **hagyománnyal való szakítás**.

**Parasztábrázolások a magyar irodalomban:**

• felvilágosodás kora: Ekkor még nem foglalkoztak a parasztábrázolással; inkább a nemesi költészetet részesítették előnyben.

• Arany & Petőfi: megteremtik a **népies nemzeti költészetet** (a népről írnak a népnek); pl. a Toldiban a nemesi nemzettudat ötvöződik a parasztléttel

• Jókai: **romantikus parasztábrázolás** – nagyon elrugaszkodott a valóságtól

• Mikszáth: a parasztok hibáit felszínre hozza, de még jelen van **a romantikus máz**

Móricz: **naturalista** ábrázolásmódot alkalmaz, a paraszti világ struktúráját hierarchikusan mutatja be. Alakjait reális-naturalisztikus módon ábrázolja. Hősei lázadnak a sorsuk ellen, és Móricz lázadásuknak indítékait próbálja feltárni. Az okok vagy társadalmi jellegűek, vagy az ösztönökben rejlőek. A falu többé már nem az idilli vidék helyszíne, hanem az emberek, vágyak, ambíciók temetője. A nyomorból lehetetlen a kitörés. A novellák szereplőinek beszédmódja is a jellemzés eszközévé válik: a beszélt nyelv szavait Móricz gyakran **fonetikusan** írja le.

Korai művei közé tartozik a *Tragédia*, melyben a kisember nagy céljait taglalja, majd tragédiáját, melyet senki nem vesz észre. Az elbeszélői vélemény hiányzik, a zárómondat csak azt a tényt közli, hogy Kis János halálában éppúgy észrevétlen maradt, mint amilyen életében volt.

A naturalizmus emberképe hatja át a **háborúellenes novellákat** is, melyekben a borzalmak tudattorzító hatása és az ezeken túlnövő életakarat egyszerre van jelen (*A tűznek nem szabad kialudni*; *Szegény emberek*). Rámutat arra, hogy az igazi ellenség a szegénység, az éhhalál.

Az író utolsó alkotói korszakának legjelentősebb darabja a **Barbárok** (1932) című drámai novella. Az induló évek világával rokon téma és helyszín (paraszti világ, pásztoremberek, puszta) csak részben idézi az első pályaszakasz műveit. A korai novellák mikrokörnyezetével, a faluval szemben itt a pusztán élő magányos embereket ábrázolja az író.

**Barbárok**

• keretes szerkezetű novella: a cím és a novella utolsó mondata megegyezik.

*• Kire vonatkozik ez a kifejezés?* Az egész a juhászok világára (és a betyárságra) vonatkozik (ezért a többes szám, különleges kommunikációs jegyek és az eltérő erkölcs).

*•* Három egységből áll

**1. egység**: Bodri juhász meggyilkolásának előzményei és maga a gyilkosság

**2. egység**: Bodri juhász feleségének útja

**3. egység**: A tárgyalás, a veres juhász elítélése

• az **expozíció** néhány órát mutat be 5 oldalon át, majd a három évszakon át való kutatást 4 oldalon ismerteti, a néhány perces tárgyalást pedig 3 oldalban.

• **kommunikációs szisztéma**: Móricz a tájnyelvet abszolút természetességgel használja. Alkalmazza az elhallgatás technikáját is – ez a balladák esetében jellemző (1., 2. egység). Drámai elem a párbeszédek használata(3.egység). De megjelenik a metanyelv – pl.: a kutya ugatása –, és az „eltérő nyelv” (hamis beszéd) is: a szíj eladásáról beszélve rájön a juhász a vörös juhász igazi szándékára.

Az első két rész párbeszédei végletekig egyszerűsített szóváltások, egyrészt a móriczi jellemzés-hitelesítés, másrészt a történések dinamikájával szembeni feszültségteremtés eszközei.

• **mesei elemek**: **hármas tagolás; hármas szám** gyakori feltőnése (3 kutya, 300 juh, a

feleség 3 évszakon át keresi a férjét); **színszimbolika** (fekete = gyász; fehér = hőség,

tisztaság); **szóismétlés** („ment, ment...”); **egyedi szórend**

• **összekötő kapocs** a történetben: réz öv – az első részben álindíték (az igazi indíték a juhnyáj), a másodikban bűnjel, a harmadikban bizonyíték (az animista világnézet szerinti babonás hiedelem kötődik hozzá)

• nézőpont: túlnyomórészt **objektív, tárgyilagos** nézőpont – az író nem értelmezi a cselekményt –, melyet a függő beszéd ritkasága is erősít

• A betyárság az 1850-es években éli virágkorát, így a mű is ekkoriban játszódhat. A műben nincs időmegjelölés, emiatt **időtlenített** a novella, így az egész példázatszerű. A betyárokat egyébként ugyanúgy tisztelték, mint Robin Hoodot, mert a társadalmi igazságszolgáltatást tőlük várták.

A történet háttere:

• A veres juhász – a parasztvilág a veres embereket gonoszoknak tartotta – létező személy volt, Gajdor János. Móricz azért nem említi, mert tipizál. A betyárokat nehezen lehetett vallatni. Loncsik Máté a babonaságukat kihasználva vallatta őket. Gajdor János esetében is ez történt: amikor meglátta a réz övet, attól félt, hogy a Bodri uhász szelleme üldözni fogja őt, ha nem vallja be tettét – animista világnézet szerinti gondolkodás.